Pildimäng: rannad tuvastatud! – Propastop
30.07.2023
Juulikuu pildimängus palusime tuvastada fotode põhjal kolm Eestimaa randa.
Õige vastus
Esimesel pildil on Kauksi rand Ida-Virumaal, teisel Stroomi ja kolmandal Kakumäe rand, mõlemad Tallinnas.
Lahenduskäik
Esimese pildi äratuntavaks detailiks on roheline piire foto esiplaanil. Google Lens pildiotsing annab vasteks Kauksi ranna sarnase piirdega fotosid, tõsi küll, teise nurga alt. Vaadates Kauksi rannast Google Mapsi juurde jagatud pilte võib leida leiab sarnase vaate 2022. aastast.
Teise pildi saab tuvastada seda lähemalt uurides. Viit suunab Merimetsa terviserajale, selle läheduses on Stroomi rand. Google Mapsi juures asuvaid pilte uurides võib leida rannas olevatest viitadest teise vaatenurga. Rannas on mitu Premia jäätisekohvikut, pilt on tehtud tõenäoliselt kõige lõunapoolsema juures.
Kolmanda pildi tuvastab samuti Google Lens pildiotsing. Pane tähele, et otsingu tulemus muutub sõltuvalt sellest, millist osa fotost sa otsida lased, seega nõuab õige vastuse leidmine veid katsetamist.
Peame selle mõistatuse lahendust pigem suviselt lihtsaks. Suur tänu kõigile, kes siiski kaasa mõtlema vaevusid! Varasemad sarnased ülesanded leiad otsisõnaga “Pildimäng” või samanimelisest rubriigist. Lahendamisel saad abi selle lingi all asuvast tööriistakastist.